DOPLNKOVÝ PORIADOK SÚDNEHO DVORA

Obsah

Kapitola I – Dožiadanie (články 1 až 3)

Kapitola II – Právna pomoc (články 4 a 5)

Kapitola III – Oznámenie o porušení prísahy svedkami a znalcami (články 6 a 7)

– Záverečné ustanovenia (články 8 a 9)

Príloha I – Zoznam, na ktorý odkazuje článok 2 ods. 1

Príloha II – Zoznam, na ktorý odkazuje článok 4 ods. 2

Príloha III – Zoznam, na ktorý odkazuje článok 6

SÚDNY DVOR,

so zreteľom na článok 207 rokovacieho poriadku (1),

so zreteľom na článok 46 ods. 3 Aktu o podmienkach pristúpenia Bulharskej republiky a Rumunska a o úpravách zmlúv, na ktorých je založená Európska únia (2),

so zreteľom na článok 45 Aktu o podmienkach pristúpenia Chorvátskej republiky a o úpravách Zmluvy o Európskej únii, Zmluvy o fungovaní Európskej únie a Zmluvy o založení Európskeho spoločenstva pre atómovú energiu (3),

keďže:

PRIJÍMA NASLEDUJÚCI DOPLNKOVÝ PORIADOK:

KAPITOLA I

Dožiadanie

Článok 1

1. Dožiadanie sa vydá vo forme uznesenia, ktoré obsahuje mená, priezviská, postavenie a bydlisko svedkov a znalcov, ďalej označuje skutočnosti, v súvislosti s ktorými budú svedkovia alebo znalci vypočutí, označuje účastníkov konania, ich splnomocnených zástupcov, advokátov alebo poradcov, ako aj ich adresy na doručovanie a stručne vysvetľuje predmet sporu.

2. Tajomník doručí uznesenie účastníkom konania.

Článok 2

1. Tajomník zašle uznesenie príslušnému orgánu členského štátu, na ktorého území majú byť vypočutí svedkovia alebo znalci, uvedenému v prílohe I. K uzneseniu prípadne pripojí preklad do úradného jazyka alebo jazykov členského štátu, ktorému je uznesenie adresované.

2. Orgán určený podľa odseku 1 postúpi uznesenie justičnému orgánu príslušnému podľa jeho vnútroštátneho práva.

3. Príslušný justičný orgán urobí úkony vyplývajúce z dožiadania v súlade s ustanoveniami svojho vnútroštátneho práva. Po vykonaní takýchto úkonov zašle príslušný justičný orgán orgánu určenému podľa odseku 1 uznesenie o dožiadaní, spisový materiál vyplývajúci z vykonaných úkonov dožiadania a súpis trov konania. Tieto dokumenty sa zašlú tajomníkovi Súdneho dvora.

4. Tajomník zabezpečí preklad dokumentov do jazyka konania.

Článok 3

Súdny dvor platí trovy konania, ktoré vznikli v súvislosti s dožiadaním, bez toho, aby bolo dotknuté právo prípadne zaviazať na ich náhradu účastníkov konania.

KAPITOLA II

Právna pomoc

Článok 4

1. Súdny dvor v uznesení, ktorým vyhovie žiadosti o poskytnutie právnej pomoci, rozhodne o ustanovení advokáta, ktorý bude zastupovať žiadateľa.

2. Ak žiadateľ sám nenavrhne advokáta alebo ak sa Súdny dvor domnieva, že nie je opodstatnené potvrdiť jeho výber, tajomník zašle úradnú kópiu uznesenia a kópiu žiadosti o poskytnutie právnej pomoci príslušnému orgánu dotknutého štátu, ktorý je uvedený v prílohe II.

3. So zreteľom na návrhy predložené týmto orgánom Súdny dvor ustanoví z úradnej moci advokáta povereného zastupovaním žiadateľa.

Článok 5

Súdny dvor rozhodne o hotových výdavkoch a odmene advokáta; na základe žiadosti možno na tieto výdavky a odmenu poskytnúť preddavok.

KAPITOLA III

Oznámenie o porušení prísahy svedkami a znalcami

Článok 6

Súdny dvor môže po vypočutí generálneho advokáta rozhodnúť o tom, že príslušnému orgánu členského štátu, ktorého súdne orgány majú právomoc v oblasti trestného konania uvedenému v prílohe III, oznámi akékoľvek skutočnosti nasvedčujúce spáchaniu trestného činu krivej výpovede alebo nepravdivého znaleckého posudku, ktorých sa dopustili osoby pod prísahou.

Článok 7

Tajomník zašle rozhodnutie Súdneho dvora. V rozhodnutí Súdny dvor vysvetlí skutočnosti a okolnosti, na ktorých sa zakladá oznámenie.

Záverečné ustanovenia

Článok 8

Tento doplnkový poriadok nahrádza doplnkový poriadok zo 4. decembra 1974 (Ú. v. ES L 350, 28.12.1974, s. 29), naposledy zmenený 21. februára 2006 (Ú. v. EÚ L 72, 11.3.2006, s. 1).

Článok 9

1. Tento doplnkový rokovací poriadok, záväzný v jazykoch uvedených v článku 36 rokovacieho poriadku, je uverejnený v Úradnom vestníku Európskej únie.

2. Doplnkový rokovací poriadok nadobúda účinnosť dňom jeho uverejnenia.

(1) Ú. v. EÚ L 265, 29.9.2012, s. 1, zmenený 18. júna 2013 (Ú. v. EÚ L 173, 26.6.2013, s. 65).

(2) Ú. v. EÚ L 157, 21.6.2005, s. 203.

(3) Ú. v. EÚ L 112, 24.4.2012, s. 21.

Secretary of State for the Home Department

Minister for Justice and Equality

The Law Society of Northern Ireland, Belfast (for applicants residing in Northern Ireland)

The Law Society of Scotland, Edinburgh (for applicants residing in Scotland)

The Law Society, London (for applicants residing in England or Wales)

Minister for Justice and Equality

PRÍLOHA III

Zoznam, na ktorý odkazuje článok 6

Belgicko

Service public fédéral Justice – Federale Overheidsdienst Justitie

Bulharsko

Върховна касационна прокуратура на Република България

Česká republika

Nejvyšší státní zastupitelství

Dánsko

Justitsministeriet

Nemecko

Bundesministerium der Justiz

Estónsko

Riigiprokuratuur

Írsko

The Office of the Attorney General

Grécko

Υπουργείο Δικαιοσύνης, Διαφάνειας και Ανθρωπίνων Δικαιωμάτων

Španielsko

Consejo General del Poder Judicial

Francúzsko

Ministère de la justice

Chorvátsko

Zamjenik Glavnog državnog odvjetnika

Taliansko

Ministero della Giustizia

Cyprus

Γενικός Εισαγγελέας της Δημοκρατίας

Lotyšsko

Latvijas Republikas Ģenerālprokuratūra

Litva

Lietuvos Respublikos generalinė prokuratūra

Luxembursko

Parquet général

Maďarsko

Közigazgatási és Igazságügyi Minisztérium

Malta

Avukat Ġenerali

Holandsko

Minister van Veiligheid en Justitie

Rakúsko

Bundesministerium für Justiz

Poľsko

Ministerstwo Sprawiedliwości

Portugalsko

Ministro da Justiça

Rumunsko

Parchetul de pe lângă Înalta Curte de Casație și Justiție

Slovinsko

Ministrstvo za pravosodje

Slovensko

Minister spravodlivosti

Fínsko

Keskusrikospoliisi

Švédsko

Åklagarmyndigheten

Spojené kráľovstvo

Her Majesty’s Attorney General (for witnesses or experts residing in England or Wales)

Her Majesty’s Advocate General (for witnesses or experts residing in Scotland)

Her Majesty’s Attorney General (for witnesses or experts residing in Northern Ireland)